שגרירות ישראל בניקוסיה

שגרירות ישראל בניקוסיה היא הנציגות הדיפלומטיות של ישראל לקפריסין. השגריר המכהן כיום הוא אורן אנוליק. היסטוריה ישראל פתחה קונסוליה בקפריסין הבריטית באוגוסט 1950, והקונסול הראשון היה ירחמיאל ירון. ב-1959 העלתה ישראל את דרג הקונסוליה לקונסוליה כללית, ומינתה את זאב לוין לקונסול. עם עצמאות קפריסין ב-1960 העלתה ישראל את מעמד הקונסוליה לשגרירות. ב-1973 נעצר נספח בשגרירות, חיים גולן, באשמת החזקת נשק. באפריל 1973 בוצעו במקביל שני פיגועי טרור נגד מטרות ישראליות בקפריסין: מטען חבלה התפוצץ בפתח בית השגריר, כשהוא מזיק למבנה, ומחבלים ניסו לתקוף מטוס של אל-על בנמל התעופה של ניקוסיה. במתקפות נהרגו שוטר קפריסאי בבית השגריר ומחבל אחד בנמל התעופה. באפריל 1979, במהלך ביקור ראש ממשלת ישראל מנחם בגין במצרים, התפוצצו מטען חבלה ליד השגרירות וליד משרד המייצג את מצרים. איש לא נפגע. הארגון א-סאעקה הנתמך על ידי סוריה לקח אחריות. ב־1981 פג חוזה השכירות של השגרירות ובעל הנכס סירב להאריך את החוזה. השגרירות המשיכה לשהות בנכס ללא חוזה תקף, ובנובמבר 1985 נרכש שלד של מבנה לצורך השגרירות. השגרירות נכנסה למבנה החדש לאחר השלמת שיפוצו ביולי 1987. באוקטובר 1984 התפוצצה מכונית תופת במגרש החניה של השגרירות, ונגרם נזק קל לבניין אך איש לא נפגע. את האחריות לפיגוע לקח אבו מוסא, פלג של אש"ף בראשות סעיד מוראע'ה שנתמך על ידי סוריה. במאי 1988 התפוצצה מכונית תופת בסמוך לשגרירות, והרגה שלושה שוטרים ופצעה 32. ארגון אבו נידאל לקח אחריות על הפיגוע, כנקמה על חיסול אבו ג'יהאד. שגרירים ראו גם אליעזר מרום קישורים חיצוניים אתר האינטרנט הרשמי של שגרירות ישראל בניקוסיה שגרירות ישראל בניקוסיה, ברשת החברתית פייסבוק שגרירות ישראל בניקוסיה, ברשת החברתית X (טוויטר) שגרירות ישראל בניקוסיה, ברשת החברתית אינסטגרם שגרירות ישראל בניקוסיה, ברשת החברתית פייסבוק שגרירות ישראל בניקוסיה, ברשת החברתית X הערות שוליים